б) от Регламент (ЕС) 2018/848, и да състави техния списък.
 (5)
 При определени обстоятелства и условия, които са посочени по-специално в част II, точка 1.4.1, буква и) и точка 1.5.2.3, в част III, точка 3.1.3.1, буква г) и в част V, точка 2.3 от приложение II към Регламент (ЕС) 2018/848, определени небиологични фуражни суровини от растителен, водораслов, животински или дрожден произход, фуражни суровини от микробен или минерален произход, фуражни добавки и спомагателни вещества може да се използват за хранене на животни. За тази цел Комисията следва да разреши небиологичните фуражни суровини от растителен, водораслов, животински или дрожден произход, фуражните суровини от микробен или минерален произход, фуражните добавки и спомагателните вещества, посочени в член 24, параграф 1, букви в) и г) от Регламент (ЕС) 2018/848, и да състави техните списъци.
 (6)
 Освен това някои небиологични фуражни суровини са разрешени директно в съответствие с Регламент (ЕС) 2018/848. В интерес на яснотата тези фуражни суровини следва също да бъдат изброени в списъци заедно с фуражните суровини, разрешени с настоящия регламент, с позоваване на специалните разпоредби на Регламент (ЕС) 2018/848.
 (7)
 При определени обстоятелства и условия, които са посочени по-специално в част I, точка 1.11, в част II, точка 1.5.1.6, точка 1.5.1.7 и точка 1.9.4.4, буква в), в част III, точка 3.1.4.1, буква е), в част IV, точка 2.2.3, в част V, точка 2.4 и в част VII, точка 1.4 от приложение II и в точки 4.2 и 7.5 от приложение III към Регламент (ЕС) 2018/848, за почистване и дезинфекция може да се използват само определени продукти и вещества. За тази цел Комисията следва да разреши продуктите за почистване и дезинфекция, посочени в член 24, параграф 1, букви д), е) и ж) от Регламент (ЕС) 2018/848, и да състави техните списъци.
 (8)
 Някои продукти за почистване и дезинфекция на сгради и съоръжения за животни, аквакултурни животни и производство на водорасли бяха подложени на оценка и включени в приложение VII към Регламент (ЕО) No 889/2008. Засега обаче продуктите за почистване и дезинфекция на сгради и съоръжения, използвани в растениевъдството, и на преработвателни и складови съоръжения се оценяват и разрешават само от държавите членки. Преди тези продукти да се разрешат за употреба в биологичното производство, Комисията, подпомагана от експертната група за технически консултации в областта на биологичното производство, следва да извърши оценка на равнището на Съюза. Тази оценка следва да включва преразглеждане на всички разрешени продукти и вещества за почистване и дезинфекция.
 (9)
 В интерес на осигуряването на непрекъснатост на биологичното производство продуктите, изброени в приложение VII към Регламент (ЕО) No 889/2008, и продуктите, разрешени на равнището на държавите членки, следва да продължат да са разрешени до 31 декември 2023 г., за да може да се съставят списъците на продуктите за почистване и дезинфекция в съответствие с разпоредбите на член 24, параграф 1, букви д), е) и ж) от Регламент (ЕС) 2018/848. При все това тези продукти трябва да отговарят на съответните изисквания на правото на Съюза, по-специално на Регламент (ЕО) No 648/2004 на Европейския парламент и на Съвета (4) и Регламент (ЕС) No 528/2012 на